Ret eo dezhe taliñ ouzh ar regenderc'hiñ, en Europa koulz hag er bed, ha gwanaet int abalamour da se, gounit a reont nebeutoc'h ha kement-se a laka o ziegezh en avar. War un tu all eo ret dezhe taliñ ouzh ur gudenn all, ekologel homañ, gant e-leizh a nitrat e-barzh an dour e Breizh. Dre m'o  deus stourmet evit o lorc'h hag evit arnevesaat o binvioù-labour ez eo tapet kouerien Breizh en ur pleg berr. Ha seul vuioc'h a se ma oa o ren stultenn "ar poell hag ar skiant" d'an ampoent ma veze lavaret e "oant a c'hiz kozh-kozh". Ha bremañ pa vez graet anezhe kenderc'hourien touet anezho, n'eus ket kaoz nemet eus an natur glan ha disaotr ! Bepred war-lerc'h eus ur c'hiz e vez kouerien Breizh eta.